เรื่องร้องเรียน: มอเตอร์ไซค์ขี่บนฟุตบาทเยอะมาก ย้ำว่าเยอะมาก สรุปคือทางเท้าจริงใช่มั้ย
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue โดยมีเนื้อความว่า "มอเตอร์ไซค์ขี่บนฟุตบาทเยอะมาก ย้ำว่าเยอะมาก สรุปคือทางเท้าจริงใช่ไหม" นั้น                             สำนักงานเขตบางนาโดยฝ่ายเทศกิจขอเรียนชี้แจงข้อเท็จจริงกรณีนี้ให้ทราบว่า ภาพถ่ายในรูปที่ถูกกล่าวถึงคือบริเวณทางเท้าริมถนนสุขุมวิทฝั่งขาเข้าใต้สถานีรถไฟฟ้า BTS แบริ่ง ข้อเท็จจริงในทุก ๆ วัน ได้มีเจ้าที่เทศกิจออกกำกับดูแลกวดขันในเรื่องของการห้ามขับขี่รถยนต์หรือรถจักรยานยนต์บนทางเท้าริมถนนสุขุมวิทและทุกถนนในพื้นที่รับผิดชอบอย่างต่อเนื่อง หากพบผู้กระทำความผิด ครั้งแรกได้ทำการว่ากล่าวตักเตือนด้วยวาจา หากพบเป็นความผิดซ้ำสองถือว่าจงใจมีเจตนาที่จะฝ่าฝืนกฎหมาย ก็ได้ทำการจับกุมและเชิญตัวเปรียบเทียบปรับอยู่เป็นประจำดังที่ถือปฏิบัติมาอย่างต่อเนื่อง เพื่อให้เข็ดหลาบ ไม่กล้าฝ่าฝืนอีกต่อไป (ภาพถ่ายดังแนบ) ส่วนภาพที่ผู้แจ้งพบเห็น น่าจะเป็นช่วงที่เจ้าหน้าที่ได้ปฏิบัติหน้าที่บริเวณจุดอื่น จึงอาจเป็นเหตุให้รอดพ้นสายตาเจ้าหน้าที่บ้าง แต่หากเจ้าหน้าที่พบเห็นเองก็ได้บังคับการให้เป็นไปตามกฎหมายอย่างเคร่งครัด เพื่อให้ประชาชนได้ใช้ทางเท้าได้โดยสะดวกและปลอดภัยมากที่สุดอย่างไรก็ดีทางสำนักเขตบางนาต้องขอขอบคุณข้อมูลที่ผู้แจ้งแจ้งเข้ามาซึ่งท่านถือเป็นส่วนหนึ่งในการช่วยทางราชการสอดส่องดูแลความไม่เป็นระเบียบเรียบร้อยในพื้นที่เขตบางนา
ความเห็นของผู้แจ้ง: ทำงานไวมากครับ ขอบคุณนะครับพี่ๆเทศกิจ
พื้นที่: แขวงบางนาใต้ เขตบางนา กรุงเทพมหานคร